ПРИЛОЖЕНИЕ 5

Методические разработки педагогов

Тышко Елена Ивановна

Тема: Традыцыі і звычаі сватаўства і вяселля

Задачы: пазнаёміць з правіламі паводзін пры сватаўстве, звычаямі і традыцыямі правядзення вяселля. Раскрыць паняцце шчасце, ажыццяўленне якіх жаданняў прыносіць нам шчасце?

Вясельны абрад вёскі Валэйкавічы Смаргонскага раёна

*(Ідзе падрыхтоўка, накрываюцца сталы)*

*Жанчына.* Добры дзень, Мальвіна.

*Мальвіна.* Добры дзень.

*Жанчына.* Ці можна для тваёй дачушкі паспяваць?

*Мальвіна.* Вядома можна.

*Жанчына.* А дзе Насцечка?

*Мальвіна.* Да яе дзяўчаткі прыйшлі, прыбіраюць. А вы спявайце, яна чуе, я дзверы адчыніла.

*Песня.*Чаму ў цябе Насця розуму мала?

Чаму ты дзеўкай не дзівавала?

А дзевачкі пойдуць у сад па вішні,

А ў цябе будуць другія мыслі.

А дзевачкі пойдуць у лес па ягодкі,

А ў цябе будзе многа работкі.

А дзевачкі пойдуць у сад па кветкі,

Цябе абступяць малыя дзеткі.

*Жанчына.* Выбачай Насцечка, можа табе што не спадабалася ў гэтай песні? Дык жа не мы яе складалі. Гэта народ яе злажыў.

*Насцечка.* Ды не , цётачкі, спявайце. Так яно і павінна быць.

*Маці.* Ну дачушка, пара табе і да шлюбу збірацца. Хутка і жаніх прыедзе.

*(Дзяўчаты ўпрыгожваюць ніз сукенкі)*

*Песня.*Звіняць звіняць звончыкіблізенька,

Сядай, сядай дзевачка нізенька.

А хто ж табе косаньку расчэша?

А хто ж табе сэрданька пацеша?

Ой ды асыпайся вішнёвы сад

Час табе Насцечка на пасад.

Ой расчэшуць косаньку дзевачкі,

Ой пацеша сэрданька міленькі.

Матуля галованьку прыбярэ,

Бо ўжо стаяць конікі на дварэ.

*(Маці выносіць дзяжу, падушку).*

*Маці.* Людцы добрыя, ці дазволіце майму дзіцяці на пасад стаці?

*Жанчыны.* Калі бог дазваляе, то і мы дазваляем.

*(Маці абводзіць дачку 3 разы вакол дзяжы).*

*Песня.* Лятуць, лятуць два галубы зсаду ў сад

Вядуць, вядуць млоду Насцечку на пасад.

Яна свайго пасадзіку не знала

Яна ў сваёй роднай мамачкі пытала?

*Маці.* Ну, дачушка, у добры час, ды на шчаслівым мейсцы, на пасад табе сесці.

*(Садзіць дачку на дзяжу, дзяўчаты прыбіраюць, маці надзяе фату)*

*Песня.* Стаяла Насцечка пад тынком

Часала косачку грабушком.

Кінула грабушок пад тынец

Скланіла голаву пад вянец.

Буяла косачка, буяла.

А я маладзенька гуляла.

Досыць табе косачка буяці,

А мне маладзенькай гуляці.

*(Насцечка ўстае)*

*Маці.* Дай жа бог табе добрую долечку.

*(Насцечка кланяецца).*

*Насцечка.* Дзякуй вам любыя. Вы гладка часалі, прыгожа прыбіралі. *(Маці стаіць абняўшы дачушку і павучае яе).*

*Песня.* Унядзелю рана неба звінела (2 разы)

Марыя з богам параду мела.

Ой дай жа божа, Насцечцы долю.

Ці збажжавую, ці грашавую, ці слязавую.

Калі збажжавую,багацеці будзе,

Калі грашавую, панаваці будзе,

Калі слязавую, гараваці будзе.

*(Звіняць званочкі. Дзяўчаткі хаваюць маладую)*

*Жанчыны*. Вяселле едзе. Малады едзе.

*Песня.*Ой, заржалі сівыя коні ў падвор’і

Зазвінелі злоты кубачкі на столе.

Ой, пачула млода Насцечка ў каморы.

Яна ўпала сваёй мамачцы ў ногі.

Ой мамачка родна мамачка, не аддавай

Хоць гэту зімачку патрымай.

Ні час, ні час маё дзіцятка трымаці

Прыехалі госці, што ўзяці.

*(Заходзіць вяселле маладога).*

*Сват.* Нех бендзе пахвалёны Езус Хрыстус.

*Маці.* Навекі векуф амэн.

*Сват.* Ну маці, спатыкай свайго зяця, і гасцей усіх спатыкай.

*Маці.* Добра сваток. Я рада што вы да нас прыехалі. А цябе каб ты тут не згубіўся зазначу*. (Павязвае ручнік)*

*Сват.* Нешта не бачу маладой. Можа яна дзе схавалася?

*Дзяўчаты.* Схавалася, схавалася. Мы яе схавалі. А што, хіба мы яе так часалі, прыбіралі.Калі хоча малады атрымаць сваю Насцечку, хай дае багаты выкуп.

*Жаніх.* Ды дзе ж там я багаты? Насцечка ўсё маё багацце. Пашкадуйце мяне, аддайце яе так, я яе вельмі кахаю.

*Дяўчаткі*. Аддадзім табе Насцечку без выкупа, калі ты адгадаеш нашу загадку.

Вось бачыш, з пад гэтага ручніка дзяўчаткі пакажуць табе левую руку, а ты павінен пазнаць сваю Насцечку па руцэ. Згодзен?

*Жаніх.* Згодзен. А чаму левую?

*Дяўчаткі*. Мы ж табе дапаможам. Левая рука ад сэрца. Вось яно табе і падскажа дзе Насцечка.

 *(Завязваюць маладому вочы. Жаніх выводзіць дзяўчыну)*

*Дяўчаткі*. Ні тая!

*Прыпеўка.* Як казалі так і ёсць, так і ёсць

Косыя вочы доўгі нос.

*Дяўчаткі*. Ну яшчэ табе адна загадка. Яе ты ўжо напэўна адгадаеш. Помніш Насцечкі губы. Вось і шукай іх тут. (Паказваюць).

*Дзяўчаткі.* Не ўгадаў!

*Прыпеўка.*А на каго ты млода Насцечка глядзела.

Што затакога нехарошага ляцела.

Сам не харошы, даўганосы,гарбаты,

А ты думала, што ён надта багаты.

*Малады.* Дзяўчаткі, дайце яшчэ адну.

*Дзяўчаткі.*Не, кончыліся загадкі, давай выкуп.

*Прыпеўка.* Ты глядзела млода Насцечка ў воду.

Ты сказала за Юрачку не пайду.

Як глянула ў нядзелю ў аконца.

То сказала, мой Юрачка як сонца.

*Маці.* Дарагія госцейкі., у нас ўсё ўжо падрыхтавана, сядайце за сталы.

*(Дзяўчаткі вядуць маладую да маладога. Яна кланяецца, а ён аддае кветкі).*

*Сват.* Налівайце госці поўныя кілішкі, трэба выпіць, закусіць, бо нас чакае вельмі адказная справа.

*Сват.* Паважаныя сваточкі, нашы любыя шаноўныя сваціцы, дзяўчаткі-прыгажуні і вы хлопцы-малойцы налілі па чарцы. А цяпер вып’ем да дна і добра закусім, пажадаем нашым маладым шчасця, ладу ў жыцці, здароўя. Каб здаровымі былі, каб моцнае гняздзечка звілі, добрых дзетак гадавалі, бацькоў не забывалі, людзей шанавалі. Прашу падняць за гэта чаркі і выпіць да дна.

*Сват.* Бачу ўжо справа весялей пайшла. Зашумелі госцейкі, загудзелі. Ладненька! Ладненька! Але дзе дзве чаркі там і трэцяя, бо бог тройцу любіць. Паверце мне, мае даражэнькія. Я, як кажуць, на гэтых вяселлях сабаку з’еў, во валасыпавылазілі (паказвае на лысіну). Так што, наліваем поўныя чаркі і выпіваемдружна за здароўе і шчасце маладых.

*Сват.* Закусілі, мае даражэнькія, а цяперпапрашу ўсіх паслухаць, матка хросная хоча благаславіць сваю дачушку.

*(Маці хросная благаслаўляе).*

*Песня.* Не плачыш ты Насцечка за сталом

Наплачышся ты ў свайго Юрачкі пад вуглом.

Каб не была паветачка хатачкай,

Каб не стаяла цёмнай ночачкай пад акном,

Каб не ўцірала дробны слёзачкі ручніком.

*Сват.* А цяпер па трэцяй і апошняй, бо ўжо пара маладым да шлюбу.

*(Усе устаюць. Маці і бацька благаслаўляюць, маладыястаяць укленчыўшы перад імі.)*

*Песня.* “Сэрдэчна матко, опекунко людзі”

(*Маладыя выходзяць. Насцечка развітваецца з жанчынамі).*

*Песня.*Да дубу зязюля, да дубу

Час табе Насцечка да шлюбу.

Пакорся Насцечка, пакорся

Старому, малому пакланіся.

Старога малога не міні

Ручкамі за шыйку абнімі.

*(Вяселле выходзіць. Жанчына кідае ў след за маладымі посцелку).*

*Маці.* Стась, Стась, ці абсыпаў ты вазы жытам?

*Бацька.* Абсыпаў, абсыпаў, хай ім добра жывецца.

*Маці.* Ну , жанчынкі, сядайце за стол.

*(Ідзе гутарка за сталом).*

*Песні* “Як я молада ў матулі была” і “У Марцінавым саду”

У Марцінавым саду, марцінова зелле.

Як будзеш жаніцца. прасі на вяселле.

Не глядзі ты Марцін, што я невялічка.

Умыюся, прыбяруся, буду маладзічка.

Накапаю кораню з пад белага каменю.

Памачу я ў брадок, кіпі, кіпі каранёк.

Яшчэ корань не кіпеў,ужо мой мілы прыляцеў,

А чаго ж ты прыляцеў, як ты мяне не хацеў.

У Марцінавым саду, марцінова зелле.

Як будзеш жаніцца. прасі на вяселле.

*Жанчыны.*Ці чуеце, ужо вяселле едзе назад.

*(Бацька з маткай на парозе, наперадзе іх разасланы кажух).*

*Песня.* Ой, прыляцела раба зязюля з ядлоўца

Ой, прыехала млода Насцечка з пад вянца.

Выйшла яе родна матуля пытаці

Ой, ці добра маяё дзіцятка шлюб браці.

Не пытайся мая матуля ў мяне,

А пытайся ў падружкаў у маіх.

Яны ля мяне блізенька стаялі.

Яны відзелі як мне ручанькі вязалі.

*Бацька.* Спатыкаю вас з хлебам і соллю і зпоўнай чаркай, каб ваш дом быў поўны і лёс добры.(Маладыя прыгубляюць. А рэшткі выліваюць праз левае плячо).

*Маці.* Няхай і бог спатыкае і доляю, і добрым здароўем.

*Прыпеўкі для сватоў.*

*Свату.* Наш сваточак багаценькі,багаценькі,

У яго конік вараненькі, вараненькі.

Па вяселлях, па вяселлях паязджае, паязджае,

Ён нявестак выбірае, выбірае.

*Сваці.* Наша сваці найстрайнейша,найстрайнейша,

І нарозум разумнейша, Не паспелі песню спеці

Нам падарачак даеці.

*Свату.* Наш сваточак паляўнічы.

Ён паехаў палюючы.

Злавіў бобра между добра, Акуніцу ў пшаніцы, Злавіў лося ў гаросе.

А із бобра шуба добра. А зкуніцы рукавіцы, А із лося не ўдалося.

*Сваці.* Наша сваці на сем сёл,

Яе спадніца на сем пол.

Фалда на фалду кладзецца

З яе злота ліецца.

*(Вяселле працягваецца).*